จับจริง
ช่วงนี้ต้องบอกว่าอารมณ์ดี เพราะ พล.ท.อภิรัชต์ คงสมพงษ์ ประธานกรรมการสลากกินแบ่งรัฐบาล หรือบิ๊กแดง กำลังเตรียมจะขึ้นรับตำแหน่งแม่ทัพภาคที่ 1 อย่างเป็นทางการในเดือน ต.ค.นี้แล้ว
14 ก.ย. 2559

ช่วงนี้ต้องบอกว่าอารมณ์ดี เพราะ พล.ท.อภิรัชต์ คงสมพงษ์ ประธานกรรมการสลากกินแบ่งรัฐบาล หรือบิ๊กแดง กำลังเตรียมจะขึ้นรับตำแหน่งแม่ทัพภาคที่ 1 อย่างเป็นทางการในเดือน ต.ค.นี้แล้ว
นักข่าวเลยแซวว่า ถ้าเป็นแม่ทัพภาคที่ 1 แล้วจะต้องออกจากประธานสลากฯ มั้ย???
"ไม่" เสียงดังฟังชัดสไตล์บิ๊กแดง ลั่นมา
แถมย้ำว่าการเป็นแม่ทัพภาคที่ 1 จะยิ่งช่วยเสริมกำลังด้านการตรวจจับพวกขายสลากเกินราคาให้แข็งแกร่งขึ้นไปอีก เพราะมีกำลังทหารในมือถึง 26 จังหวัด
ซึ่งหนึ่งในนโยบายที่จะแถลงหลังรับตำแหน่งอย่างเป็นทางการ คือการสั่งการให้ทหารปูพรมลงพื้นที่ ตรวจสอบการขายลอตเตอรี่เกินราคาเพื่อคืนความสุขให้คนไทย ตามนโยบายที่ พล.อ.ประยุทธ์ จันทร์โอชา นายกรัฐมนตรีและหัวหน้าคณะรักษาความสงบแห่งชาติ (คสช.) วางไว้อีกด้วย 
ฟังแล้วหนาวๆ ร้อนๆ แทนแม่ค้าสลากจริงๆ